હિંમતનગર શહેરના વોર્ડનં. 4 ના કોંગ્રેસના કાઉન્સીલર જગદીશભાઇ બાબુભાઇ જયસ્વાલનુ અવસાન થતાં એક બેઠક ખાલી થઇ હતી. રાજ્ય ચૂંટણી આયોગ દ્વારા સ્વરાજની સંસ્થાઓમાં પેટા ચૂંટણીઓનો કાર્યક્રમ જાહેર થતા શહેરમાં ચૂંટણીનો ગરમાવો આવી ગયો છે. જાહેર થયેલ કાર્યક્રમ અનુસાર તા. 17/09/18 ના રોજ જાહેરનામુ પ્રસિદ્ધ કરવામાં આવશે તથા ઉમેદવારી પત્રો રજૂ કરવાની છેલ્લી તારીખ 22/09/18 છે અને તા. 24/09/18 નારોજ ઉમેદવારી પત્રોની ચકાસણી હાથ ધરાશે. ઉમેદવારી પત્ર પરત ખેંચવાની તારીખ 25/09/18 છે અને તા. 07/10/18 ના રોજ મતદાન યોજાયા બાદ તા. 09/10/18 ના રોજ મતગણત્રી હાથ ધરાનાર છે. પાલિકામાં પેટા ચૂંટણીની જાહેરાત થતા સ્થાનિક રાજકારણમાં ગરમાવો આવી ગયો છે અને ટીકીટ માટે દોડધામ મચી જવા પામી છે.